Çalakîya roniştişî ya ke çarçewa Hemleya 'Wext Wextê Azadîye yo' ya KCKyî de 12ê teşrîna verêne de şaristanê Strasbourgî yê Fransa de verê bînaya Konseya Ewropa de dest pêkerde,  dewam kena.
Çalakîye de de îdarekar û beşê Kongreya Komelê Demokratîkî ya Kurdîstanî ya Ewropa (KCDK-E) beşdarê ci bîyî, girîngîya azadîya Rayberê Şarê Kurdî Abdullah Ocalanî ser o yeno vindene.
Çalakîye de vilawek û broşurê derheqê fikr û têkoşînê Ocalanî de yenê vilakerdene. Çalakîkerî semîneran serûber kenê û têkoşînê hemparî yê vera faşîzmê AKP-MHPyî ser o nîqaşan kenê.
Çalakîye de qala tecrîdê giranî yê vera Rayberê Şarê Kurdî û polîtîkayanê qirkerdişî yê vera herêmî yena kerdene.
Çalakîkerê ke vizêr şar agahdar kerdbi, ewro dosyayanê derheqê tecrîdî de endamanê Konseya Ewropa rê teslîm kenê.
